Folketing
2013-05-07

Vil man derfor, hvis man følger Dansk Folkeparti og Venstres holdning om at indskrænke logning, forringe mulighederne for at efterforske dem, der deltager i krigen i Syrien, og som er med i bandekonflikten osv.? Ja, det vil man. Derfor er mit banale spørgsmål: Vil Venstre og Dansk Folkeparti støtte en logningspolitik, der reelt reducerer myndighederne og politiets mulighed for at drive en effektiv efterforskning? Det er i virkeligheden det, der ligger i den beretning, som Venstre og Dansk Folkeparti bl.a. står bag i Folketingets Retsudvalg, når det gælder logning. Det er jeg bare bekymret for, for den holdning vil føre til ringere efterforskningsmuligheder.